b'\n_START_ARTICLE_\nDyscinetus mendax\n_START_SECTION_\nUtseende\n_START_PARAGRAPH_\nEn middelsstor, glatt, blankt svart hornbille. De mangler horn eller kn\xc3\xb8ler p\xc3\xa5 hodet, kroppsformen er jevnt oval og de kan overflatisk minne om vannlevende biller som vannkalver eller vannkj\xc3\xa6r. Oversiden er glatt og noks\xc3\xa5 kraftig punktert, dekkvingene med fine punktrader, men ogs\xc3\xa5 med punkter mellom radene. Antennene er korte og 10-leddete med en liten, tre-leddet k\xc3\xb8lle. P\xc3\xa5 undersiden har de en del stive h\xc3\xa5r, oversiden er helt naken. Hannene har en forst\xc3\xb8rret indre klo p\xc3\xa5 framf\xc3\xb8ttene som er kl\xc3\xb8vet i spissen.\n_START_SECTION_\nLevevis\n_START_PARAGRAPH_\nLarvene lever trolig som nedbrytere i jorden, gjerne p\xc3\xa5 fuktige steder som rismarker. De er regnet som mindre betydelige skadedyr, men rapporter om skade i hager forekommer. De voksne billene kan komme i store mengder til lys om natten.\n_START_SECTION_\nUtbredelse\n_START_PARAGRAPH_\nArten er utbredt i Venezuela.'